ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட்-19 குறித்த அண்மைச் செய்திகள் குணமாகும் விகிதம் 48.18 சதவீதமாக அதிகரித்துள்ளது
கடந்த 24 மணி நேரத்தில் கொவிட்-19 நோயாளிகள் 4,835 பேர் குணம் அடைந்துள்ளனர். நோய்த் தாக்குதலுக்கு ஆளானவர்களில் 91,818 பேர் இதுவரையில் குணம் பெற்றிருக்கிறார்கள். குணம் அடையும் கொவிட் -19 நோயாளிகளின் எண்ணிக்கை 48.19 சதவீதமாக உயர்ந்துள்ளது. குணம் அடையும் விகிதம் 18 மே அன்று 38.29 சதவீதமாக இருந்த நிலையில், மே 3 அன்று அது 26.59 சதவீதமாகவும், ஏப்ரல் 15 அன்று 11.42 சதவீதமாகவும் இருந்தது.
நாட்டில் தற்போது 93,322 பேர் கொரோனா வைரஸ் தொற்றால் பாதிக்கப்பட்டுள்ளனர். சிகிச்சையில் உள்ள அனைவரும் தீவிர மருத்துவக் கண்காணிப்பில் இருக்கின்றனர். இறப்பு விகிதம் 2.83 சதவீதமாக இருக்கிறது.18 மே அன்று இது 3.15 சதவீதமாகவும், 3 மே அன்று 3.25 சதவீதமாகவும், 15 ஏப்ரல் அன்று 3.30 சதவீதமாகவும் இருந்தது. நாட்டில் இறப்பு விகிதத்தில் தொடர் வீழ்ச்சியைக் காணலாம். கண்காணிப்பின் மீது தொடர் கவனம், சரியான நேரத்தில் பாதிப்புகளைக் கண்டறிதல் மற்றும் நோயாளிகளின் மருத்துவ மேலாண்மை ஆகியவை குறைவான இறப்பு விகிதத்துக்கானக் காரணங்களாகத் திகழ்கின்றன.
இரண்டு குறிப்பிட்ட போக்குகள் கவனம் பெற்றுள்ளன. குணமாகும் விகிதம் அதிகமாகிக் கொண்டே வரும் அதே வேளையில், இறப்பு விகிதம் குறைந்துக் கொண்டே வருகிறது. 472 அரசு ஆய்வகங்கள் மற்றும் 204 தனியார் ஆய்வகங்கள்  மூலம், கொவிட் தாக்குதலைக் கண்டறியும் மருத்துவப் பரிசோதனைகள் செய்யக் கூடிய திறன் அதிகரித்துள்ளது. இதுவரையில் மொத்தம் 38,37,207 பரிசோதனைகள் செய்யப்பட்டுள்ளன. நேற்று 1,00,180 மருத்துவப் பரிசோதனைகள் செய்யப்பட்டுள்ளன.
அதிக எண்ணிக்கையில் மரணங்களை சந்தித்துள்ள நாடுகளின் இறப்பு விகிதம் குறித்து, 31 மே தேதியிட்ட உலக சுகாதார நிறுவனத்தின் நிலைமை அறிக்கையில் வெளியாகியுள்ள தகவல்கள் வருமாறு:
(|
|
நாடுகள்
|
|
மொத்த மரணங்கள்
|
|
இறப்பு விகிதம்
|
|
உலகம்
|
|
367,166
|
|
6.19%
|
|
அமெரிக்கா
|
|
1,01,567
|
|
5.92%
|
|
இங்கிலாந்து
|
|
38,376
|
|
14.07%
|
|
இத்தாலி
|
|
33,340
|
|
14.33%
|
|
ஸ்பெயின்
|
|
29,043
|
|
12.12%
|
|
பிரான்சு
|
|
28,717
|
|
19.35%
|
|
பிரேசில்
|
|
27,878
|
|
5.99%
|
|
பெல்ஜியம்
|
|
9,453
|
|
16.25%
|
|
மெக்சிகோ
|
|
9,415
|
|
11.13%
|
|
ஜெர்மனி
|
|
8,500
|
|
4.68%
|
|
ஈரான்
|
|
7,734
|
|
5.19%
|
|
கனடா
|
|
6,996
|
|
7.80%
|
|
நெதர்லாந்து
|
|
5,951
|
|
12.87%
மத்திய அமைச்சரவை
சர்வதேச சரக்கு போக்குவரத்துக்கான சுங்க உடன்படிக்கையை இந்தியா ஏற்றுக் கொள்வதற்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் மத்திய அமைச்சரவைக் கூட்டம் நடைபெற்றது. இதில், டி.ஐ.ஆர். உடன்படிக்கையின் கீழ், சர்வதேச சரக்கு போக்குவரத்துக்கான சுங்க உடன்படிக்கையை இந்தியா ஏற்றுக் கொள்வதற்கும், இதனை செயல்படுத்துவதற்கு தேவையான வழிமுறைகளை செய்து முடிப்பதற்கும் ஒப்புதல் அளிக்கப்பட்டது.
இந்த உடன்படிக்கையின் மூலம், இந்திய வர்த்தகர்கள், சர்வதேச அளவில் ஒப்பந்தம் செய்துகொண்ட நபர்களுக்கு சரக்குகளை சாலை அல்லது பல வகையான போக்குவரத்து மூலம், வேகமாகவும், எளிதாகவும், நம்பத்தகுந்த வகையிலும், தடையில்லாமலும் கொண்டுசெல்ல முடியும்.
இந்த உடன்படிக்கையில் இணைவதன்மூலம், சுங்க கட்டுப்பாடுகளை இருதரப்பினரும் ஏற்றுக் கொள்கின்றனர். இதனால், சரக்குகளை கொண்டுசெல்லும்போது, எல்லைப் பகுதிகளில் ஆய்வு செய்ய வேண்டிய தேவையில்லை. மேலும், பொருட்களை பாதுகாப்பாக கொண்டுசெல்வதற்காக நபர்களை நியமிக்க வேண்டியதில்லை. சுங்கத்துறை ஒப்புதலை, உள்நாட்டு சுங்கத்துறை பகுதிகளில் மேற்கொள்ள முடியும். இதனால், கூட்ட நெரிசல் உள்ள எல்லை தாண்டும் பகுதிகள் மற்றும் துறைமுகங்களில் ஒப்புதல் பெற வேண்டிய அவசியமில்லை. டி.ஐ.ஆர். விதிமுறையின் கீழ், முத்திரைகள், சரக்கு பெட்டியின் வெளிப்புறப்பகுதி ஆகியவற்றை மட்டும் ஆய்வுசெய்து பொருட்களை கொண்டுசெல்ல அனுமதிக்கப்படுகிறது. இதனால், எல்லைப் பகுதியில் ஏற்படும் தாமதம் குறைகிறது. போக்குவரத்து மற்றும் பரிமாற்றச் செலவு குறைகிறது. இதன்மூலம், போட்டி அதிகரித்து, வர்த்தகம் மற்றும் போக்குவரத்து துறையில் வளர்ச்சி ஏற்படுகிறது.
இந்த உடன்படிக்கையின் நிபந்தனைகளின் கீழ், அங்கீகரிக்கப்பட்ட சரக்கு கொண்டுசெல்பவர்கள் மற்றும் வாகனங்கள் மட்டுமே அனுமதிக்கப்படுகின்றன. எனவே, பொருட்களை கொண்டுசெல்வதில் அதிக பாதுகாப்பு உறுதிசெய்யப்படும். சுங்கத் தீர்வைகள், வரிகள் மற்றும் பொருட்களை மாற்றுவதற்கான போக்குவரத்து ஆகியவை டிஐஆர் கார்னெட்டில் உறுதியளிக்கப்படுகிறது. எனவே, செல்லும் வழியில் இதுபோன்ற வரிகள் மற்றும் தீர்வைகளை செலுத்த வேண்டியதில்லை. சுங்க உறுதிமொழியாகவும் டிஐஆர் கார்னெட் செயல்படுகிறது. எனவே, சரக்குகள் கொண்டுசெல்லப்படும் பல்வேறு நாடுகளின் தேசிய சட்டங்களை திருப்திப்படுத்தும் வகையில், பல்வேறு உறுதிமொழிகளை அளிக்க வேண்டிய தேவையில்லை. டிஐஆர் உடன்படிக்கை, சர்வதேச வடக்கு-தெற்கு போக்குவரத்து முனையத்துக்கு சரக்குகளை கொண்டுசெல்வதற்கு வழிவகை செய்கிறது. இதன்மூலம், மத்திய ஆசிய குடியரசுகள் மற்றும் பிற காமன்வெல்த் நாடுகளுடன் வர்த்தகத்தை மேம்படுத்த முடியும். குறிப்பாக சபகர் துறைமுகம் போன்ற ஈரானில் உள்ள துறைமுகங்களை பயன்படுத்த முடியும்.
சர்வதேச உடன்படிக்கையில் இந்தியா இணைவதை மட்டுமே நோக்கமாக கொண்டிருப்பதால், இந்தப் பரிந்துரையால், இந்திய அரசுக்கு நேரடியாக எந்தவொரு நிதி பாதிப்பும் ஏற்படாது.
பின்னணி:
டி.ஐ.ஆர். கார்னெட் 1975 யின் கீழ் மேற்கொள்ளப்படும், சர்வதேச சரக்கு போக்குவரத்துக்கான சுங்க உடன்படிக்கை என்பது சர்வதேச போக்குவரத்து அமைப்பு. ஐரோப்பாவுக்கான ஐக்கிய நாடுகள் பொருளாதார ஆணையத்தின் ஆதரவுடன் செயல்படுத்தப்படுகிறது. இதன்மூலம், உடன்படிக்கையில் உள்ள நாடுகளுக்கு இடையே சரக்குகளை தடையில்லாமல் கொண்டுசெல்ல வழிவகை ஏற்படுகிறது. தற்போதைய நிலையில், இந்த உடன்படிக்கையில், ஐரோப்பிய ஒன்றியம் உள்ளிட்ட 70 நாடுகள் இடம்பெற்றுள்ளன.
மின்னணு மற்றும் தகவல் தொழில்நுட்பம்
24 மணி நேர வாடிக்கையாளர் சேவை மையத்தை இந்திய தேசிய இணையப் பரிமாற்ற அமைப்பு நிறுவியது
வாரத்தின் அனைத்து நாட்களும் 24 மணி நேரமும் இயங்கும் வாடிக்கையாளர் சேவை மையத்தை இந்திய தேசிய இணையப் பரிமாற்ற அமைப்பு  நிறுவியுள்ளது. இதன் மூலம், நிக்சியின் அனைத்து பிரிவுகளின் வாடிக்கையாளர்களுக்கும் சேவை வழங்கப்படும்.
இணையப் பரிமாற்றம், டாட் இன் பதிவகம் மற்றும் ஐஆர்ஐஎன்என் ஆகிய மூன்று வணிகப்பிரிவுகளுடன் நிக்சி இயங்கி வருகிறது. வாடிக்கையாளர் சேவைகளை மேம்படுத்துவதற்காக இந்த முன்முயற்சியை நிக்சி எடுத்துள்ளது.
011-48202001 எனும் தொலைபேசி எண் மூலமாகவும் customercare@nixi.in எனும் மின்னஞ்சல் முகவரி வாயிலாகவும் நிக்சி வாடிக்கையாளர் சேவை மையத்தை தொடர்பு கொள்ளலாம்.
இது குறித்து நிக்சி தலைமை நிர்வாக அதிகாரி திரு அனில் குமார் ஜெயின் கூறுகையில், “இந்திய இணைய சமூகத்திற்கு சேவை செய்வதற்கான எங்கள் தொடர் முயற்சியில் மற்றுமொரு நடவடிக்கையாக வாடிக்கையாளர் சேவை பிரிவை உருவாக்கியுள்ளோம். இந்த முன்முயற்சியானது வாடிக்கையாளர் தொடர்புகளை தடையற்றதாகவும் மேலும் திறன் மிக்கதாகவும் மாற்றும்,” என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspxPRID=1771185&RegID=3&LID=1
-----
(Visitor Counter : 178
தகவல் மற்றும் ஒலிபரப்பு அமைச்சகம்
நியூஸ் ஆன் ஏர் வானொலி தரவரிசை: முன்னணியில் சென்னை மற்றும் கொடைக்கானல் வானொலி நிலையங்கள்
நியூஸ் ஆன் ஏர் செயலி மூலம் அகில இந்திய வானொலியின் பல்வேறு நிலையங்கள் வழங்கும் நிகழ்ச்சிகளை கேட்பவர்களின் எண்ணிக்கையை பிரசார் பாரதியின் நேயர்கள் ஆராய்ச்சிக் குழு வெளியிட்டுள்ளது.
புனே, பெங்களூரு மற்றும் இந்தோரில் நிகழ்ச்சிகளைக் கேட்பவர்களின் எண்ணிக்கை பத்து லட்சத்திற்கும் அதிகமாக உள்ள நிலையில், பாட்னா மற்றும் லக்னோவில் 10 லட்சத்திற்குச் சற்றே குறைவாக நேயர்கள் உள்ளனர்.
மாதாந்திர நேயர்கள் எண்ணிக்கையில் அனைத்திந்திய அளவில் 10-ம் இடம் பிடித்துள்ள சென்னை நிலையத்தின் நிகழ்ச்சிகள் 475.8 ஆயிரம் பேரால் கேட்கப்படுகின்றன.
நியூஸ் ஆன் ஏர் அதிகம் பயன்படுத்தப்படும் நகரங்களின் பட்டியலில் சென்னை ஆறாம் இடம் பிடித்துள்ளது. புனே, பெங்களூரு, மும்பை, தில்லி என்சிஆர், ஹைதராபாத், கொல்கதா, எர்ணாகுளம், அகமதாபாத் மற்றும் ஜெய்ப்பூர் இதர முன்னணி நகரங்களாகும்.
நியூஸ் ஆன் ஏர் செயலில் செய்யப்படும் நேரலைகளை பொருத்தவரை, அகில இந்திய வானொலி கொடைக்கானல் எட்டாம் இடம் பிடித்துள்ளது.
சென்னையில் உள்ள நேயர்கள் நியூஸ் ஆன் ஏர் செயலி மூலம் அகில இந்திய வானொலி கொடைக்கானல், விவித் பாரதி நேஷ்னல், அகில இந்திய வானொலி திருச்சிராப்பள்ளி எஃப் எம், அகில இந்திய வானொலி சென்னை ரெயின்போ எஃப் எம், அகில இந்திய வானொலி கோயம்புத்தூர் எஃப் எம் ரெயின்போ, அகில இந்திய வானொலி சென்னை விபிஎஸ், அகில இந்திய வானொலி தமிழ், அகில இந்திய வானொலி சென்னை பிசி, அகில இந்திய வானொலி புதுச்சேரி ரெயின்போ மற்றும் அகில இந்திய வானொலி காரைக்கால் ஆகியவற்றின் நிகழ்ச்சிகளை அதிகளவில் கேட்கின்றனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1765695
PIB Headquarters
அஞ்சல் குறை தீர்வு முகாம்
சென்னை அண்ணாசாலை தலைமை அஞ்சல் அலுவலகத்தில் 08.01.2020 அன்று முற்பகல் 11 மணியளவில், அஞ்சல் குறை தீர்வு முகாம் நடைபெறவுள்ளது. சென்னை 600 002, அண்ணாசாலை தலைமை அஞ்சலகம் வாயிலாக சேவைகள் பெற்றுவரும் பயனாளிகள் தபால், மணியார்டர், பதிவுத் தபால், சேமிப்பு வங்கி போன்ற சேவைகளில் ஏதேனும் குறைகள் இருப்பின், அவற்றை நேரிலோ, தபால் அல்லது மின்னஞ்சல்  வாயிலாகவோ, 05.01.2020 அன்றோ அல்லது அதற்கு முன்னதாகவோ கிடைக்கும்படி அனுப்ப வேண்டும். தபால் மூலம் அனுப்புவோர், “தலைமை அஞ்சலக அதிகாரி, அண்ணாசாலை தலைமை அஞ்சலகம், சென்னை 600 002” என்ற முகவரியிட்டு, “குறைதீர்வு முகாம்” என்ற தலைப்பில் அனுப்பி வைக்குமாறு கேட்டுக் கொள்ளப்படுகிறார்கள். மேலும், பயனாளிகள் 08.01.2020 அன்று முற்பகல் 11 மணிக்கு சேவை பெறுவோர் குறை தீர்வு முகாமில் நேரிலும் கலந்து கொள்ளலாம்.
சென்னை, அண்ணாசாலை தலைமை அஞ்சலகத்தின், தலைமை அஞ்சலக அதிகாரி வெளியிட்டுள்ள செய்திக் குறிப்பு இதனைத் தெரிவிக்கிறது.
உள்துறை அமைச்சகம்
புனேவில் தேசிய பேரிடர் மீட்புபடையின் 5வது பட்டாலியன் வளாகம் மற்றும் தடையவியல் வளாகம்: மத்திய உள்துறை அமசை்சர் அமித்ஷா தொடங்கி வைத்தார்
மகாராஷ்டிராவில் இன்று 2வது நாளாக பயணம் மேற்கொண்ட மத்திய உள்துறை அமைச்சர் புனேவில் உள்ள தேசிய பேரிடர் மீட்பு படையின் 5வது பட்டாலியன் வளாகத்தை தொடங்கி வைத்தார். புனேவில் புதிதாக அமைக்கப்பட்டுள்ள மத்திய தடையவியல் அறிவியல் ஆய்வு கூட  வளாகத்தையும் அவர் ஆய்வு செய்து புதிய கட்டிடத்தை தொடங்கி வைத்தார்.
புதிய என்டிஆர்எப் வளாகத்தில், வீரர்களுக்கான தங்கும் இடங்கள், பள்ளி, மருத்துவமனை, ஏடிஎம், வணிக வளாகம், ஹெலிகாப்டர் தளம் உள்ளிட்ட வசதிகள் உள்ளன.
என்டிஆர்எப் வீரர்களுடன் அவர் மதிய உணவு சாப்பிட்டு கலந்துரையாடினார். மத்திய உள்துறை செயலாளர் மற்றும் என்டிஆர்எப் தலைமை இயக்குனர் உட்பட பலர் இந்நிகழ்ச்சியில் கலந்து கொண்டனர். இந்நிகழ்ச்சியில் மத்திய அமைச்சர் திரு.அமித்ஷா பேசியதாவது:
இயற்கை பேரிடர் சமயத்தில் தேசிய பேரிடர் மீட்பு படையினர் நம்பிக்கையின் அடையாளமாக உள்ளனர். அவர்கள் வந்தால், மக்கள் மனதில் பாதுகாப்பு உணர்வு ஏற்படுகிறது. குறுகிய காலத்தில் என்டிஆர்எப்-ன் 16 பட்டாலியன்கள் ஏற்படுத்தப்பட்டுள்ளன. அவர்கள் நாடு முழுவதும் தங்கள் பணியை சிறப்பாக செய்கின்றனர்.
இந்தியாவில் மட்டும் அல்லாமல் என்டிஆர்எப் குழுவினர் வெளிநாடுகளுக்கும் சென்று மீட்பு பணியில் ஈடுபட்டுள்ளனர். இது இந்தியாவுக்கு நற்பெயரை ஏற்படுத்தியுள்ளது.
புனேவில் இன்று தடையவியல் அறிவியல் ஆய்வுக்கூடம் நாட்டுக்கு அர்பணிக்கப்பட்டுள்ளது. இதுவரை,நாட்டில் 7 தடையவியல் கூடங்கள் உள்ளன.
நாட்டின் முதல் தடையவியல் அறிவியல் பல்கலைக்கழகம் குஜராத்தில் ஏற்படுத்தப்பட்டது. இது போன்ற ஒரு கல்லூரி ஒவ்வொரு மாநிலத்திலும் அமைக்க இலக்கு நிர்ணயிக்கப்பட்டுள்ளது. ஒவ்வொரு மாவட்டத்திலும் குறைந்தது 2 தடையவியல் அறிவியல் ஆய்வுக்கு அமைக்கப்பட வேண்டும். இவை உள்நாட்டு பாதுகாப்புக்கும்,நாட்டில் குற்றங்களை கட்டுப்படுத்துவதற்கும் உதவியாக இருக்கும்.
இவ்வாறு மத்திய உள்துறை அமைச்சர் திரு.அமித்ஷா கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1783248
குடியரசுத் தலைவர் செயலகம்
ஆர்மீனியா தலைவர் குடியரசுத் தலைவருடன் சந்திப்பு
ஆர்மீனியா குடியரசுத் தலைவர் திரு. செர்ஸ்க் சர்க்சியான் குடியரசுத் தலைவர் திரு. ராம் நாத் கோவிந்தை இன்று குடியரசுத் தலைவர் மாளிகையில் சந்தித்தார்.
இந்தியாவிற்கு முதல் முதலாக பயணம் மேற்கொண்டுள்ள ஆர்மீனியா குடியரசுத் தலைவரை வரவேற்ற திரு. ராம் நாத் கோவிந்த், அதிபர் ஆட்சியில் இருந்த ஆர்மீனிய நாட்டினை ஜனநாயக ஆட்சியாக வெற்றிகரமாக மாற்றியதற்கு பாராட்டு தெரிவித்தார். உலக உணவு இந்தியா கண்காட்சியில் பங்கேற்பதற்காக திரு. சர்க்சியானுக்கு குடியரசுத் தலைவர் நன்றி தெரிவித்தார்.
இந்தியாவும் ஆர்மீனியாவும் மிக நெருங்கிய உறவினை கொண்டது. நமது இந்த நட்புறவு வரலாற்று தொடர்புடையது. பல நூற்றாண்டுகளாக இரு நாட்டு மக்களும் உறவாடிவருகின்றனர். கொல்கத்தா, சென்னை உள்ளிட்ட பல இந்திய நகரங்களில் ஆர்மீனிய சகோதர சகோதரிகளுடன் ஒன்றாக வாழும் பெருமை எங்களுக்கு உண்டு. இந்த பொது பாரம்பரியம் எங்களுக்கு மிகவும் பெருமையை அளிக்கிறது என்று குடியரசுத் தலைவர் கூறினார்.
நமது இருதரப்பு உறவு மிகவும் வலிமையானது. இருப்பினும், இரு நாடுகளுக்கு இடையே உள்ள வர்த்தகம் மற்றும் பொருளாதார உறவினை மேலும் வலுபடுத்த பல வாய்ப்புகள் உள்ளது. சுகாதார துறை இருதரப்பு ஒத்துழைப்பிற்கு மிகவும் ஏற்றது. இந்த பயணம் இந்திய-ஆர்மீனிய நாடுகளுக்கு இடையே உள்ள உறவிற்கு புது உத்வேகத்தை அளிக்கும் என்று அவர் கூறினார்.
யெரவன் மாநில மொழியியல் பல்கலைக்கழகத்தில் இந்தி இடம் பெற்றிருப்பது இருப்பது மகிழ்ச்சி அளிப்பதாக குடியரசுத் தலைவர் கூறினார். உடல் கலாச்சாரம் மற்றும் விளையாட்டிற்கான ஆர்மேனிய நிறுவனத்தில் யோகாவிற்கான வகுப்பு அமைப்பதற்கான பணிகள் நடந்து வருவதையும் அவர் எடுத்து கூறினார். இது போன்ற முயற்ச்சிகள் இந்திய-ஆர்மீனிய உறவினை மேலும் வலுபடுத்தும் என்று தாம் நம்புவதாக குடியரசுத் தலைவர் கூறினார்.
சுற்றுலா அமைச்சகம்
புத்த சமய சுற்றுலா தேவையை அதிகபடுத்த புத்த சமய தொடர் சுற்றுலா மாநாட்டிற்கு சுற்றுலா அமைச்சகம் ஏற்பாடு செய்துள்ளது
இந்தியாவின் பன்முக சுற்றுலா வாய்ப்புகளில் ஒன்றாக புத்த சமய சுற்றுலா கவனம் பெறுகிறது. இந்த்த் தேவையை பயன்படுத்திக்கொள்ள சுற்றுலா அமைச்சகம் அக்டோபர் 4 முதல் 8 வரை புத்த சமய வட்டப்பாதை சுற்றுலா ரயில் பயணத்திற்கும் கருத்தரங்கிற்கும் ஏற்பாடு செய்துள்ளது. புத்த சமயம் சார்ந்த முக்கியமான இடங்களைப் பார்வையிடவும் புத்தகயா, வாரணாசி ஆகிய இடங்களில் கருத்தரங்கில் பங்கேற்கவும் இந்த சுற்றுலா ஏற்பாடு செய்யப்பட்டுள்ளது. இதில் சுற்றுலா ஏற்பாட்டாளர்கள், ஓட்டல் உரிமையாளர்கள், ஊடகவியலாளர்கள் சுற்றுலா அமைச்சகம் மற்றும் மாநில அரசுகளின் அதிகாரிகள் உட்பட 125 பிரதிநிதிகள் கலந்துகொள்வார்கள்.
இது தவிர சுமார் 100 உள்ளூர் சுற்றுலா ஏற்பாட்டாளர்கள், மற்றும் விருந்து உபசார பிரிவை சேர்ந்தவர்கள் சுற்றுலா மேம்பாடு உள்ளிட்ட முக்கிய விஷயங்கள் குறித்து விவாதிப்பதற்காக புத்தகயா மற்றும் வாரணாசி கருத்தரங்கில் கலந்துகொள்வார்கள்.
சுதேசி தரிசன திட்டத்தின் கீழ் மத்தியப்பிரதேசம், உத்திரப்பிரதேசம், பீகார், குஜராத், ஆந்திரப்பிரதேசம் ஆகிய மாநிலங்களில் புத்த சமய சுற்றுவட்ட சுற்றுலா மேம்பாட்டிற்கு ரூ.325.53 கோடி மதிப்பிலான ஐந்து திட்டங்களுக்கு அனுமதி அளிக்கப்பட்டுள்ளது. இந்த்த் திட்டங்கள் பல கட்ட அமலாக்கத்தில் உள்ளன. மேலும் பிரசாத் திட்டத்தின் கீழ் ரூ.44.19 கோடி மதிப்பிலான மூன்று திட்டங்கள் அனுமதிக்கப்பட்டுள்ளன. வாரணாசியில் தாமேக் ஸ்தூபி பற்றிய ஒலி, ஒளி காட்சி, சாரநாத்தில் புத்தரை பற்றி அறிவதற்கான பூங்கா ஆகிய திட்டங்கள் ரூ.9.5 கோடி செலவில் நிறைவேற்றப்பட்டுள்ளன.
இது தவிர மொழி சார்ந்த சுற்றுலாவை மேம்படுத்த தாய், ஜப்பான், வியட்நாம், சீனா ஆகிய நாடுகளின் மொழிகளில் பயிற்சியளிக்கும் திறன் கட்டமைப்பு திட்டங்களுக்கும் அமைச்சகம் செயலாற்றி வருகிறது. இந்த மொழிகளில் 2018 முதல் 2020 வரை 525 பேருக்கு பயிற்சி அளிக்கப்பட்டுள்ளது. 2020 முதல் 2023 வரை மேலும் 600 பேருக்கு பயிற்சி அளிக்கப்படவுள்ளது. புத்த மதம் சார்ந்தவர்களில் 97 சதவிகிதம் பேர் கிழக்கு மற்றும் தென்கிழக்கு ஆசியாவில் மட்டும் இருப்பதால் இத்தகைய மொழிப்பயிற்சி முக்கியத்துவம் பெறுகிறது.
அறிவியல் மற்றும் தொழில்நுட்பத்துறை
உள்நாட்டில் தயாரான எம்ஆர்என்ஏ தடுப்பூசியை, மனிதர்களிடம் பரிசோதிக்க ஒப்புதல்
இந்தியாவில் முதல் முறையாக தயாரிக்கப்பட்ட எம்ஆர்என்ஏ தடுப்பூசியை மனிதர்களிடம் முதல் மற்றும் இரண்டாம் கட்ட பரிசோதனைகள் மேற்கொள்ள இந்திய மருந்து கட்டுப்பாட்டு அமைப்பு ஒப்புதல் வழங்கியுள்ளது.
புனேவில் உள்ள ஜெனோவா நிறுவனம் எச்ஜிசிஓ19 என்ற எம்ஆர்என்ஏ தடுப்பூசியை தயாரித்துள்ளது. இந்த ஆர்என்ஏ தடுப்பூசி வழக்கமான தடுப்பூசி போல் எதிர்ப்பு சக்தியை உருவாக்கமால், உடலில் வைரஸ் புரதத்தை உற்பத்தி செய்யும் மூலக்கூறுகளை கொண்டவை. இதன் மூலம் நோய்க்கு எதிரான எதிர்ப்பு சக்தி உருவாக்கப்படும். உயிரி தொழில்நுட்ப துறை ஆதவில் தயாரிக்கப்பட்ட இந்த தடுப்பூசியை மனிதர்களிடம் முதலாம் மற்றும் இரண்டாம் கட்ட பரிசோதனைக்கு பயன்படுத்த இந்திய மருந்து கட்டுப்பாடு அமைப்பு அனுமதி வழங்கியுள்ளது.
பெருந்தொற்று பிரச்னைக்கு தீர்வு காண எம்ஆர்என்ஏ அடிப்படையிலான தடுப்பூசிகள், அறிவியல் பூர்வமாக சிறந்த தேர்வாக கருதப்படுகிறது. இது மிகவும் பாதுகாப்பானது. இவற்றை குறைந்த செலவில் விரைவாக உற்பத்தி செய்ய முடியும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1680031
உள்துறை அமைச்சகம்
தலைசிறந்த சுதந்திரப் போராட்ட வீரர்கள் குழுவின் கூட்டத்திற்கு மத்திய உள்துறை இணை அமைச்சர் திரு அஜய் குமார் மிஷ்ரா தலைமை வகித்தார்
புதுதில்லியில் இன்று நடைபெற்ற தலைசிறந்த சுதந்திரப் போராட்ட வீரர்கள் குழுவின் கூட்டத்திற்கு மத்திய உள்துறை இணை அமைச்சர் திரு அஜய் குமார் மிஷ்ரா தலைமை வகித்தார். நாடு முழுவதிலும் இருந்து தலைசிறந்த சுதந்திரப் போராட்ட வீரர்கள் இக்கூட்டத்தில் கலந்து கொண்டனர். கூட்டத்தில் கலந்து கொண்ட சுதந்திரப் போராட்ட வீரர்களை திரு அஜய் குமார் மிஷ்ரா கவுரவித்தார்.
கூட்டத்தில் தொடக்கவுரை ஆற்றிய அமைச்சர், நாடு சுதந்திரம் அடைந்து 75 ஆண்டுகள் ஆவதை குறிக்கும் வகையில் விடுதலையின் அம்ரித் மகோத்சவம் கொண்டாடப்பட்டு வருவதை குறிப்பிட்டார். சுதந்திரப் போராட்ட வீரர்கள் விடுதலை போராட்டத்தில் முழுமூச்சுடன் ஈடுபட்டதாகவும், அவர்களது மதிப்பிட முடியாத பங்களிப்பை நாடு என்றைக்கும் மறக்காது என்றும் அவர் கூறினார்.
மேலும் பேசிய திரு மிஷ்ரா, பிரதமர் திரு நரேந்திர மோடி மற்றும் உள்துறை அமைச்சர் திரு அமித் ஷா ஆகியோரின் அறிவுறுத்தல்களின் படி, சுதந்திர போராட்ட வீரர்களின் நலன் மீது அரசு உறுதி பூண்டுள்ளதாகவும், சிறப்பான வசதிகளை அவர்களுக்கு வழங்க அனைத்து நடவடிக்கைகளும் எடுக்கப்பட்டு வருவதாகவும் கூறினார்.
கூட்டத்தின் போது சுதந்திரப் போராட்ட வீரர்கள் வழங்கிய ஆலோசனைகளுக்கு செவிமடுத்த அமைச்சர், அவை விரைந்து பரிசீலிக்கப்பட்டு உரிய நடவடிக்கை எடுக்கப்படும் என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749562
பிரதமர் அலுவலகம்
நாடாளுமன்ற குளிர்கால கூட்டத்தொடர் 2021 தொடங்குவதையொட்டி பிரதமர் வெளியிட்ட அறிக்கை
நமஸ்காரம் நண்பர்களே,
நாடாளுமன்றத்தின் இந்தக் கூட்டத்தொடர் மிகவும் முக்கியமானது. விடுதலைப் பெருவிழாவை நாடு கொண்டாடிக் கொண்டிருக்கிறது. இந்தியா முழுவதுமுள்ள சாமான்ய மக்கள், விடுதலைப் பெருவிழாவின்போது, பொதுநலன் மற்றும் தேசநலன் கருதி, சுதந்திரப் போராட்ட வீரர்களின் கனவுகளை நிறைவேற்றும் விதமாக, பல்வேறு நிகழ்ச்சிகளுக்கு ஏற்பாடு செய்து வருகின்றனர். இது, இந்தியாவின் வளமான எதிர்காலத்திற்கு நல்ல அறிகுறி ஆகும்.
அண்மையில், அரசியல் சாசன தினத்தன்று, அரசியல் சாசனத்தின் உட்கருத்தை புதிய உறுதியுடன் நிறைவேற்ற ஒட்டுமொத்த நாடும் தீர்மானித்துள்ளது. அந்த வகையில், சுதந்திரப் போராட்ட வீரர்களின் மற்றும் விடுதலைப் பெருவிழா உணர்வுகளுக்கேற்ப, நாம் அனைவரும், இந்தக் கூட்டத்தொடர் மற்றும் நாடாளுமன்றத்தின் அடுத்தடுத்த கூட்டத்தொடர்களிலும், நாட்டு நலன் தொடர்பான அம்சங்களை விவாதித்து, நாட்டின் முன்னேற்றத்திற்கான புதிய வழிகளைக் கண்டறிய வேண்டுமென நாட்டின் ஒவ்வொரு குடிமக்களும் விரும்புகின்றனர். இந்தக் கூட்டத் தொடரில், நல்ல கருத்துக்கள் தெரிவிக்கப்படுவதுடன், தொலைநோக்கான விளைவுகளை ஏற்படுத்தக்கூடிய ஆக்கப்பூர்வ விவாதங்கள் இடம்பெற வேண்டும். நாடாளுமன்றம் எவ்வாறு செயல்படுகிறது என்பது பற்றியும், நாடாளுமன்றத்தை வலுக்கட்டாயமாக யார் முடக்குகிறார்கள் என்பதைவிட, அவையின் முக்கியப் பங்களிப்பு பற்றியும் மதிப்பிடப்பட வேண்டும். இது மட்டுமே அளவுகோல் அல்ல. நாடாளுமன்றம் எத்தனை மணி நேரம் செயல்படுகிறது, எந்தளவிற்கு ஆக்கப்பூர்வமான அம்சங்கள் நடைபெறுகிறது என்பது தான் அளவுகோலாக இருக்க வேண்டும். அனைத்துப் பிரச்சினைகள் குறித்தும், திறந்த மனதுடன் விவாதிக்க அரசு தயாராக உள்ளது. அனைத்துக் கேள்விகளுக்கும் பதிலளிக்க அரசு தயாராக உள்ளது. நாடாளுமன்றத்தில் கேள்விகள் எழுப்பப்படுவதையும், அவையில் அமைதி நிலவ வேண்டும் என்றும் நாங்கள் விரும்புகிறோம்.
அரசின் கொள்கைகளுக்கு எதிரான குரல்கள் வலிமையாக இருந்தாலும், நாடாளுமன்றம் மற்றும் அவைத்தலைவரின் கண்ணியம் காக்கப்பட வேண்டும். இளைய தலைமுறையினரை ஈர்க்கும் வகையில், நமது நடவடிக்கைகள் இடம்பெற வேண்டும். கடந்த கூட்டத்தொடருக்குப் பிறகு, நாட்டில் 100 கோடிக்கும் மேற்பட்ட டோஸ் கோவிட் தடுப்பூசிகள் செலுத்தப்பட்டிருப்பதுடன், 150 கோடி டோஸ் என்ற எண்ணிக்கையை நோக்கி வேகமாகச் செயல்பட்டுக் கொண்டிருக்கிறோம். புதிய வகை உருமாறிய தொற்று குறித்து நாம் விழிப்புடன் இருக்க வேண்டும். நாடாளுமன்ற உறுப்பினர்கள் அனைவரும், பத்திரிகையாளர்களாகிய நீங்களும், விழிப்புடன் இருக்க வேண்டுமென நான் கேட்டுக் கொள்கிறேன், ஏனெனில், இந்த நெருக்கடியான நேரத்தில் அனைவரது ஆரோக்கியத்திற்கும் முக்கியத்துவம் அளிக்க வேண்டும்.
பிரதமரின் கரீப் கல்யாண் திட்டத்தின்கீழ், உணவு தானியங்களை இலவசமாக வழங்கும் திட்டம் செயல்படுத்தப்பட்டதன் மூலம், நாட்டிலுள்ள 80 கோடிக்கும் மேற்பட்ட மக்கள், கொரோனா காலகட்டத்திலும் பாதிக்கப்படாமல் இருந்தனர். தற்போது, இத்திட்டம் மார்ச் 2022 வரை நீட்டிக்கப்பட்டுள்ளது. 2.60 லட்சம் கோடி ரூபாய் மதிப்பிலான இத்திட்டம், நாட்டு மக்கள் 80 கோடிக்கும் மேற்பட்டோரின் கவலைகளைத் தீர்ப்பதோடு, ஏழைகளின் வீடுகளில் அடுப்பெரியவும் வழிவகுத்துள்ளது. நாட்டு நலன்கருதி இந்தக் கூட்டத்தொடரில், அனைவரும் ஒருங்கிணைந்து விரைவான முடிவுகளை மேற்கொள்வதுடன், சாமான்ய மனிதனின் விருப்பம் மற்றும் எதிர்பார்ப்புகளை நிறைவேற்றுவோம் என்றும் நான் நம்புகிறேன். இதுவே எனது எதிர்பார்ப்பு. மிக்க நன்றி.
பொறுப்பு துறப்பு : இது, பிரதமர் உரையின் தோராய மொழிபெயர்ப்பு. மூல உரை இந்தியில் உள்ளது.
சுகாதாரம் மற்றும் குடும்ப நலத்துறை அமைச்சகம்
"சுகாதார அமைப்புகளின் மீள்திறனை வலுப்படுத்துவதற்கான ஒரு கூட்டு செயல்திட்டத்தை உருவாக்குதல்" குறித்த தேசிய நகர்ப்புற சுகாதார மாநாட்டிற்கு மத்திய சுகாதாரத் துறை செயலாளர் திரு சுதான்ஷ் பந்த் தலைமை தாங்கினார்
மத்திய சுகாதாரத் துறை செயலாளர் திரு சுதான்ஷ் பந்த், "சுகாதார அமைப்புகளின் மீள்திறனை வலுப்படுத்துவதற்கான கூட்டு செயல்திட்டத்தை உருவாக்குதல்" என்ற தலைப்பில் தேசிய நகர்ப்புறங்களில் சுகாதார மாநாட்டிற்கு தலைமை தாங்கினார். வீட்டுவசதி மற்றும் நகர்ப்புற விவகாரங்கள் அமைச்சகத்தின் செயலாளர் திரு மனோஜ் ஜோஷியும் உடனிருந்தார்.
கூட்டத்தில் உரையாற்றிய சுகாதாரத் துறை செயலாளர், நகர்ப்புற மட்டத்தில் ஆரம்ப மற்றும் இரண்டாம் நிலை சுகாதார வலையமைப்பை வலுப்படுத்த வேண்டியதன் அவசியத்தை எடுத்துரைத்தார். அந்தந்த மாநிலங்களுக்கு உயர்தர சுகாதார சேவைகளை வழங்குவதில் மகாராஷ்டிரா மற்றும் குஜராத்தில் உள்ள நகர்ப்புற உள்ளாட்சி அமைப்புகளின் குறிப்பிடத்தக்க தாக்கத்தை மேற்கோள் காட்டிய அவர், "சுகாதார சேவைகளின் நிலை நகர்ப்புற உள்ளாட்சி அமைப்புகளின் ஈடுபாடு மற்றும் பங்கேற்புடன் கணிசமாக மேம்படும், அதே நேரத்தில் இது சுகாதார சேவைகளை நகர்ப்புறவாசிகளுக்கு மிகவும் மலிவானதாகவும் அணுகக்கூடியதாகவும் மாற்றும்" என்று வலியுறுத்தினார்.
சுகாதாரம் மற்றும் குடும்ப நல அமைச்சகம் மற்றும் வீட்டுவசதி மற்றும் நகர்ப்புற விவகாரங்கள் அமைச்சகம் ஆகியவற்றுக்கு இடையிலான முயற்சிகளின் ஒருங்கிணைப்பைப் பாராட்டிய திரு சுதான்ஷ் பந்த், "சுகாதாரம் மற்றும் குடும்ப நல அமைச்சகம், வீட்டுவசதி மற்றும் நகர்ப்புற விவகாரங்கள் அமைச்சகம் மற்றும் தேசிய / மாநில குழுக்கள் ஒன்றிணைந்து செயல்படுவதன் மூலம் நகர்ப்புற மக்களுக்கு மிகவும் நிலையான, ஆரோக்கியமான மற்றும் பாதுகாப்பான நகர்ப்புற சூழலுக்கு வழிவகுக்கும்" என்று கூறினார். அனைத்து மாநிலங்களும் யூனியன் பிரதேசங்களும் சிறந்த சுகாதார சேவை வழங்கலுக்கான இடைவெளிகளை நிரப்ப முயற்சிக்க வேண்டும் என்றும் அவர் வேண்டுகோள் விடுத்தார். நமது நகர்ப்புற சுகாதார சுற்றுச்சூழல் அமைப்பை வலுப்படுத்த வலுவான ஒத்துழைப்பை உருவாக்குவதற்கான சிறந்த நடைமுறைகளைப் பகிர்ந்து கொள்வதை அவர் ஊக்குவித்தார்.
நகர்ப்புற மக்களின் தேவைக்கேற்ப அவர்களின் மாறுபட்ட தேவைகளை நிவர்த்தி செய்ய நகர்ப்புறங்களில் சுகாதார சேவைகள் நிலையான முறையில் வலுப்படுத்தப்பட வேண்டும் என்று திரு மனோஜ் ஜோஷி ஒப்புக் கொண்டார். கிராமப்புற சுகாதார மற்றும் நல்வாழ்வு மையங்களைப் பாராட்டிய திரு மனோஜ், "நிலப்பரப்பின் தேவைகளுக்கு ஏற்ப சுகாதார சேவைகளை ஒருங்கிணைப்பது மிக முக்கியமானது" என்றார்.
இந்த மாநாட்டில் சுகாதாரம் மற்றும் குடும்ப நல அமைச்சகம், மத்திய வீட்டுவசதி மற்றும் நகர்ப்புற விவகாரங்கள் அமைச்சகம் ஆகியவற்றின் அதிகாரிகள் கலந்து கொண்டனர்.
------
ANU/AD/PKV/KPG
(Visitor Counter : 45
அறிவியல் மற்றும் தொழில்நுட்பத்துறை
அறிவியல் மற்றும் தொழில்நுட்பத் துறை-அறிவியல் மற்றும் பொறியியல் ஆராய்ச்சி வாரியம் இந்தியன் தேசிய அறிவியல் கழகத்துடன் இணைந்து “என் கண்கள் மூலம் அறிவியல்” என்ற கருப்பொருளுடன் புகைப்படம் மற்றும் திரைப்படப் போட்டியைத் தொடங்குகிறது.
இந்திய தேசிய அறிவியல் கழகம்  அறிவியல் மற்றும் பொறியியல் ஆராய்ச்சி வாரியம்  இணைந்து ஒரு நிமிடப் புகைப்படம் / ஓவியம் மற்றும் ஒரு நிமிடத் திரைப்படப் போட்டியை ஏற்பாடு செய்கின்றன. இந்தப் போட்டி மக்கள் தங்கள் எல்லைகளுக்கு அப்பால் சென்று அவர்களைச் சுற்றியுள்ள அறிவியலைப் பார்க்கவும், புரிந்துகொள்ளவும், பாராட்டவும் உதவுகிறது. ஒரு வித்தியாசமான சிந்தனைத் தோற்றம் விஞ்ஞான உணர்வை வளர்ப்பதற்கும் மேம்படுத்துவதற்கும் உதவுவதுடன், ஆராய்ச்சியில் ஆர்வத்தையும், படைப்புத் திறன்களையும் ஊக்குவிக்கும்.
போட்டியின் கருப்பொருள் ‘என் கண்கள் மூலம் அறிவியல்.’ இந்த முக்கிய கருப்பொருளின் கீழ் பொருத்தமான எந்தத் துணை ஆய்வுக் கருப்பொருளையும் தேர்வு செய்யலாம். துணை கருப்பொருள்களின் சில எடுத்துக்காட்டுகள் ஆய்வகம், சமையலறை, விளையாட்டு, மருத்துவமனை, வீட்டில் அல்லது வேலையில் உள்ள அறிவியல் போன்றவை ஆகும். கோவிட்-19 வைரஸ், ஆரோக்கியமான வாழ்க்கை, புவி-பாரம்பரியம், சுகாதாரம், விண்வெளி, மற்றும் ‘என் கண்கள் மூலம் அறிவியல்’ என்ற முக்கியக் கருப்பொருளின் கீழ் உள்ளடக்கப்பட்ட எந்தவொரு துணைக் கருப்பொருளும் தொடர்பான மேற்கண்ட வடிவங்களில் எந்தவொரு படைப்பையும் இந்தப் படைப்பு உள்ளடக்கியிருக்கலாம்.
இந்தப் போட்டியில் இந்தியர்கள் மட்டுமே பங்கு பெறலாம். அனுமதிக் கட்டணம் கிடையாது. உள்ளீடுகள் மூன்று குழுக்களின் கீழ் இருக்கும் - முனைவர் பட்டப்படிப்பு மாணவர்கள்  மற்றும் எந்தவொரு துறையிலும் முனைவர் பட்டப்படிப்பு முடித்தவர்கள், எம்.பி.பி.எஸ், எந்தவொரு துறையிலும் எம்.எஸ், எம்.டி, எம் டெக், எம்பிஏ போன்ற தொழில்முறைப் பட்டங்களைப் பெற்றவர்கள், பயிற்சி மருத்துவர்கள், விஞ்ஞானிகள் மற்றும் பணிபுரியும் மருத்துவர்கள், பொறியாளர்கள், தொழில்நுட்ப ஊழியர்கள், திரைப்படத் தயாரிப்பாளர்கள், துணை மருத்துவர் குழுவும் உருவாக்கப்படலாம். நுழைவு ஒரு தனிநபரின் பெயரில் அல்லது இரண்டு நபர்களின் குழுவின் பெயராக இருக்கலாம்.
உள்ளீடுகள் ஜூன் 30, 2020 அன்று காலை 11 மணி மற்றும் 2020 ஜூலை 15 அன்று மாலை 5 மணி நேரத்தில் இணையம் மூலம் எப்போது வேண்டுமானாலும் சமர்ப்பிக்கலாம்.
மேலதிக விவரங்களுக்கு: http://www.insaindia.res.in/scroll_news_pdf/INSA_SERB_Competition.pdf)